Энхтуулын Тамир

Энхтуулын Тамир 1993 оны 1 сарын 12-нд Улаанбаатар хотод төрсөн. Реппер, Дуучин. Олны мэдэхээр тайзны нэр Mrs M. Тэрээр 2008 оноос эхлэн Unicorn амьд хөгжмийн хамтлагт бөмбөр тоглож хөгжмийн салбарт гараагаа эхлүүлсэн. 2014 онд Slap Label-н Sing Like a Pro төсөлд оролцож продюсер, рэппер Lil Thug E-тэй хамтран "Цор Ганц" нэртэй дуу гаргаснаар олонд танигдаж эхэлжээ. Үргэлжлүүлэн тэрээр Slap Records-с "Gentleman" нэртэй нийт 13 дуунаас бүрдсэн анхныхаа цомгийг 2016 онд гаргасан. Mrs M нь 2018 оны 11 сараас эхлэн Хонконг-ийн B2 Talent Asia LLC-тэй менежментийн гэрээ байгуулснаар олон улсын хөгжмийн зах зээлд гарахаар зорин ажиллаж эхэлжээ. B2 Talent Asia LLC -н лэйбел болох "B2 Music"-с анхны англи хэл дээрх дуугаа гарган, продюсераар Silver Strike ажиллаж Tasty нэртэйгээр 2019 оны 5 сарын 16 нд олны хүртээл болгосон. Tasty дуу гарсан үедээ дэлхийн алдартай цахим сэтгүүлүүд дээр онцлогдон Vibe magazine болон B2-гийн хамтарсан Urban Asia Vol.2 цомогт орж байсан юм. Цаашлаад 2020 онд B2 Music-с шинэ EP цомгоо гаргахаар ажиллаж байна. Цомогт багтсан дуун дээр Америкийн нэрт продюсер Harry Fraud хамтран ажиллах юм. Harry Fraud нь Америкийн нэртэй олон уран бүтээлчдийн продюсераар ажилладаг бөгөөд олны мэдэхээр French Montana –гийн продюсер юм.
Тамир нь 3 хүүхэдтэй айлын том нь бөгөөд 2007 онд Герман улсруу гэр бүлээрээ нүүж, тэндээ ахлах ангиа Stuttgart хотын Gottlieb Daimler Schule сургуульд сурч дүүргэсэн. Түүнээс өмнө Монголд байх хугацаандаа Goethe герман хэлний сургуульд 9-р анги хүртлээ суралцаж байжээ. Түүний ээж О. Энхтуул Монголын урлагийн салбарт нэртэй жүжигчин бөгөөд Тамир нь багаасаа шүлэг бичих, ном унших сонирхолтой байсан нь одоогийн урлагт хөл тавих суурь нь болсон байв.
Mrs M нь урлагийн салбар дахь гараагаа Unicorn нэртэй Post Rock, Dream Pop амьд хөгжмийн урсгалаар уран бүтээлүүдээ хийдэг хамтлагт бөмбөрчнөөр тоглож гараагаа эхлүүлж байсан. Хамтлаг байгуулагдсан жилдээ Монголын хамгийн том хөгжмийн наадам болох Playtime дээр тоглож байжээ. Тухайн хугацаанд Unicorn хамтлагаас гадна металл рок урсгалын Аяараас Чанга хамтлагийн гитарчин, дуучин Солонго хамтлагийн гоцлол дуучин зэргээр уран бүтээлүүд хийж байжээ. 2014 оноос эхлэн Mrs M хамтлагаасаа гарч соло дуучны кареераа эхлүүлсэн.
2014 онд анх Slap Лэйбел болон Clef Records-н "Sing Like a Pro" төслийн уран бүтээлчээр оролцож "Цор Ганц" сингл уран бүтээлийг хийж байсан. Тус дууны продюсераар рэппер "Lil Thug E" ажиллаж мөн хамтран дуулж байжээ. Sing Like a Pro төслийн явцад Gentleman нэртэй шинэ цомгийг Slap Лэйбел–ийн продюсер Billy тэй хамтран хийжээ. Gentleman цомог нь 2016 эхэнд нээлтээ хийсэн бөгөөд нийт 10 дуунаас бүрдсэн түүний анхны цомог юм. Мөн 2016 онд Монголын томоохон хөгжмийн фестиваль болох Playtime-д дуулж байсан. Мөн 2016 оноос хойш Монголын хип хоп хөгжмийн шинэ үеийн төлөөлөл болох "Лойчихсон" бүлэгт харьяалагдан Ginjin, Lil Thug E нартай хамтран уран бүтээл хийх болсон.
Үргэлжлүүлэн тэрээр Slap Лэйбел-ээс Gentleman нэртэй нийт 10 дуунаас бүрдсэн анхныхаа цомгийг 2016 онд гаргасан. Анхныхаа цомгоос хойш нэг хэсэг уран бүтээлийн завсарлага авсан бөгөөд 2018 оны 12 сарын 20-нд “Гоё Тэ” дуугаа цацаж эргэн уран бүтээлээ хийж эхэлсэн. 2018 оны 11 сараас эхлэн Хонконг-н "B2 Talent Asia LLC"-тэй менежментийн гэрээ байгуулснаар олон улсын хөгжмийн зах зээлд гарахаар зорин ажиллаж эхэлсэн. "B2 Talent Asia"-тай хамтран ажиллаж эхэлснээр "Vibe Magazine" аас гаргасан Азийн олон уран бүтээлчдийг нэгтгэсэн "Urban Asia Vol.1" цомогт "Mrs M – Bang" дуугаар мөн Азийн "Billboard" оос гаргасан "Electric Asia, Vol.2" цомогт "Mrs M - Triangle" дуугаар оролцож байжээ. B2 Talent Asia LLC нь түүний анхны англи хэл дээрх дуулсан "Tasty" дууг продюсерлан ажиллажээ. Tasty дууны хөгжмийн продюсераар Silver Strike ажиллаж, дууны бичлэгийг Hong Kong –ийн B2 Music Studio-д бичүүлжээ. Энэхүү дуу нь түүний 2020 онд гарах шинэ EP цомгийн анхны трак нь юм. Tasty дуу гарсан үедээ дэлхийн алдартай цахим сэтгүүлүүд онцолж байсан бөгөөд Vibe magazine болон B2-гийн хамтарсан Urban Asia Vol.2 цомогт орж байсан юм. Цаашлаад 2020 онд "B2 Music"-с гарах EP цомогт багтсан дуун дээр Америкийн нэрт продюсер Harry Fraud хамтран ажиллах юм. "Harry Fraud" нь Америкийн нэртэй олон уран бүтээлчдийн продюсераар ажилладаг бөгөөд олны мэдэхээр "French Montana" –гийн продюсер юм. Тэрээр энэ хугацаанд эх орондоо уран бүтээлүүдээ Монгол хэл дээр хийсээр байсан ба 2019 онд Монголын томоохон хөгжмийн наадам болох "XMF" –н цор ганц эмэгтэй Headline артист болж байлаа. Лойчихсон бүлгийн рэппер "Ginjin" тэй хамтран 2019 оны сүүлээр “Энэ Мөч”, “Сувгаа Соль” нэртэй 2 сингл уран бүтээл дээр хамтран ажилласан. Тухайн 2 дуу гарсан цагаасаа эхлэн таашаалыг хүртэж Монголын хит уран бүтээлүүдээр нэрлэгдэж байгаа юм.